AQShda Vakillar palatasiga saylovlarda respublikachilar ko‘pchilik o‘ringa ega bo‘ldi

AQSh Respublikachilar partiyasi Vakillar palatasida ko‘pchilik o‘ringa ega bo‘ldi, deb yozadi “RBK”. G‘alaba uchun ular 218 ta o‘rinni egallashi kerak edi.

Vakillar palatasiga saylovlar natijalari hali hisoblab chiqilmoqda, ammo Respublikachilar partiyasi hozirdanoq Kongressning quyi palatasini nazorat qilish uchun yetarli o‘rinni qo‘lga kiritdi.
Dastlabki ma’lumotlarga ko‘ra, respublikachilar palatada 224 ta o‘ringa ega bo‘ldi.
Hozirgi Vakillar palatasida respublikachilar 247 ta o‘rinni nazorat qiladi. Shu tariqa, ular palatani boshqarish huquqini saqlab qoladi.